120 C. PLINII HIST. NAT. LIB. XXIV. 



nomine appellat herbam in pratis tenuem a lateribus 

 capillamenti modo foliosam , eximli usus ad vulnera : 

 boum nervos abscissos vomere solidari ea, rursusque 

 jungi addita axungia adfirmans. 



Pseudobunio, iv. 



XCVI. Pseudobunion napi folia habet, fruticans palmi 

 altitudine. Laudatissima in Creta. Contra tormina atque 

 stranguriam, laterum praecordiorumque dolores bibim- 

 tiir rami ejus quini senive. 



Myrrhide, sive myrrha, sive myriza, vu. 



XCVII. Myrrhis, quam alii smyrrhizam , alii myrrham 

 vocant , simillima est cicutae , caule foliisque et flore , 

 minor tantum, et exilior, cibo non insuavis. Ciet men- 

 strua et partus cum vino. Aiunt eamdem potam in pesti- 

 lentia salutarem esse. Subvenit et phthisicis in sorbitione. 

 Aviditatem cibi facit. Phalangiorum morsus restringit. 

 Ulcra quoque in facie aut capite succus ejus in aqua 

 triduo maceratae sanat. 



Onobrychi, m. 

 XCVIII. Onobrychis folia habet lentis, longiora paulo , 



